stanford-oval/wikipedia huggingface dataset:
Johnny Quick
Historia > Jonathan Allen

Jonathan Allen on Earth-Three universumista kotoisin oleva paha vastine Salamasta ja Amerikan Rikossyndikaatin jäsen, joka käyttää nimeä Johnny Quick. Hän ei pohjaudu Johnny Chambersiin vaan Wally Westin Salamaan. Toisin kuin Salama, Johnny saa voimansa ruiskuttamalla itseensä "Speed ​​Juice" -nimistä lääkettä (ei tiedetä, onko tämä muunnelma supernopeuksia aiheuttavasta lääkkeestä "Velocity 9" tavallisessa Salaman maailmassa). Vaikka Quick on osa maailmansa "hallitsevaa eliittiä", hän on toivottoman riippuvainen "Speed ​​Juicesta" ja joutuu massiiviseen fyysiseen vetäytymiseen ilman sitä. Osana kunnianosoitusta, jonka maailman johtajat esittelevät Crime Syndicate -järjestölle säännöllisesti, he toimittavat Quickille tuoreita hänen huumetarvikkeitaan, toisinaan muutettuina euforisemmiksi.
The New 52:ssa Johnny Quick on yksi Crime Syndicate -järjestön jäsenistä, joka saapuu Earth 3:sta "Trinity War" -tapahtuman päätyttyä. Johnny Quick, joka tunnetaan nimellä Jonathan Allen Earth 3:ssa, työskentelee Rhonda Pinedan kanssa ammattivarkaina ja tappajina. Eräänä yönä kahden poliisin tappamisen jälkeen "Johnny ja Rhonnie", kuten heidät tunnetaan, päätyvät nurkkaan S.T.A.R. Laboratorion katolle myrskyn aikana. Salama iskee satelliittiin, antaen sähköiskun Johnnylle, jolloin tämä saa voimansa, kun taas Rhonda saa omansa putoamalla laboratorioon lähellä Ray Palmerin Atomico-teosta. "Forever Evil" tarinassa Kapteeni Pakkanen jäädytti Johnny Quickin jalan ja Lex Luthor tappoi Johnny Quickin aikeenaan saada tämän voimat itselleen. "Year of the Villain" tarinassa Johnny Quick herätettiin jälleen henkiin. Perpetuan saavuttua Earth-3 maailmaan hän yritti saada Rikossyndikaatin puolelleen, mutta Johnny Quick vastusti ajatusta, minkä seurauksena Perpetua tappoi hänet hänen yrittäessä juosta karkuun.
Multiversumin uudelleenkäynnistyksen jälkeen Dark Nights: Death Metalin jälkeen luodaan uusi Earth-3 ja Johnny Quick. Tämä Johnny Quick on sarjamurhaaja, joka käyttää supernopeutta mennäkseen murharetkelle Keskikaupungin halki tyttöystävänsä Atomican seurassa.
Muissa medioissa > Elokuva

Johnny Quick esiintyi ensimmäisen kerran animaatioelokuvassa vuonna 2010 Justice League: Crisis on Two Earthsissa, jossa hahmon äänenä toimi James Patrick Stuart.
Hahmo perustui pahaan versioon, joka oli sarjakuvan tavoin kotoisin rinnakkaisuniversumista. Hän puhui australialaisaksentilla ja oli yksi Amerikan Rikossyndikaatin jäsenistä. Hahmon puku muistutti Negatiivi-Salaman asua. Elokuvan aikana hän taisteli aluksi Salamaa vastaan ja myöhemmin tajuttuaan Owlmanin pettäneen Rikossyndikaatin hän auttoi Batmania menemään portaalin läpi toiseen ulottuvuuteen, jossa Owlman oli virittämässä pommia. Batmanin palattua takaisin Johnny Quick oli vanhentunut huomattavasti värähtelyn seurauksena ja kuoli Salaman käsivarsille.
Videopeleissä

Johnny Quickin paha versio esiintyi Lego DC Super-Villains -pelissä, jossa häntä ääninäytteli Anthony Ingruber. Kun Oikeuden Puolustajat katoavat, hän ja Crime Syndicate esiintyvät Justice Syndicatena, kunnes Salama ja Professori Zoom saavat hänet nurkkaan ja pakottavat hänet paljastamaan Crime Syndicate -järjestön suunnitelmat.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2010 | James Patrick Stuart |  | Justice League: Crisis on Two Earths |  |
Juulia (laulaja)

| Juulia Vuojala> Henkilötiedot.Muusikko |
| --- | --- |
Taiteilijanimi:  Juulia
Laulukielet:  suomi
Aktiivisena:  2015–
Tyylilajit:  pop
Levy-yhtiöt:  Universal Music (2015–)
  [ Muokkaa Wikidatassa ] [ ohje ]  
Juulia Vuojala on suomalainen laulaja-lauluntekijä. Sooloartistina hän käyttää vain etunimeään. Hän on julkaissut soolourallaan viisi singleä sekä yhteis-EP:n Pyhimyksen ja OP Beatsin kanssa. Ennen varsinaista soolouraa hän on toiminut taustalaulajana Pikku G:n kappaleella "Me ollaan nuoriso" ja vaikuttanut hip-hop -kollektiivi Rockin da Northin riveissä ja toimi hevibändin solistina, lisäksi hän teki dueton Samu Haberin kanssa.
Vuojalan ura lähti liikkeelle, kun hän otti yhteyttä tuottaja Jonas W. Karlssoniin ja kertoi haluavansa tehdä musiikkia. Karlsson antoi Vuojalalle kaksi studiopäivää, joiden aikana Vuojala sai vakuutettua Karlssonin. Toisena studiopäivänä he kirjoittivat yhdessä Juulian huhtikuussa 2018 viidentenä singlenä julkaistun ”Jos voisin jättää sut kahdesti” -kappaleen, jota on ollut tekemässä myös Axel Ehnström. Tuota ennen Juulian ja Karlssonin yhdessä tekemistä kappaleista oli julkaistu ”Vakavaa”, ”Huomenna mä meen” sekä ”Titanic-paita”. Masennuksesta kertovan kappaleen, ”Mul oli ikävä mua”, Juulia teki yhdessä tuottaja Jurekin kanssa.
Vuonna 2018 Vuolaja julkaisi EP:n Virtual Reality Play vol. 1 yhdessä Pyhimyksen ja Olli-Pekka Vuorisen kanssa kollektiivina Opium. He ovat kertoneet, että levy-yhtiö ei ollut suunnitellut julkaisua pitkään etukäteen, vaan se syntyi spontaanisti. Opium-kollektiivi esiintyi ensimmäisen kerran festivaaleilla Provinssissa 2018 osana Vuojalan konserttia.
Juulia on syntynyt Oulussa, mutta hän käynyt peruskoulunsa pääkaupunkiseudulla. Hän on opiskellut myös Kauppakorkeakoulussa. Hän on kertonut julkisuudessa kärsivänsä kroonisesta unettomuudesta.
Juulia ilmoitti helmikuussa 2021 olevansa raskaana ja lapsen on määrä syntyä loppukeväällä.
Diskografia > Singlet

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Vakavaa” | 2015 | – | 29  |  |
| ”Huomenna mä meen” | 2016 | – | 79  |  |
| ”Mul oli ikävä mua” | 2017 | – | – |  |
| ”Titanic-paita” | 2017 | – | – |  |
| ”Jos voisin jättää sut kahdesti” | 2018 | – | – |  |
| ”Pilvii” | 2020 | – | – |  |
| ”Pakkaa sun veitset” | 2020 | – | – |  |
Diskografia > Musiikkivideot

Vakavaa (2015 – ohj. Viivi Huuska)
Huomenna mä meen (2016 – ohj. Jaakko & Kusti Manninen)
Aiheesta muualla

Juulian virallinen Facebook-sivu
Just Go With It

| Just Go with It |
| --- | --- |
 Virallinen elokuvajuliste.
Ohjaaja:  Dennis Dugan
Käsikirjoittaja:   Allan Loeb  Timothy Dowling 
Tuottaja:   Jack Giarraputo  Adam Sandler  Heather Parry 
Säveltäjä:  Rupert Gregson-Williams
Kuvaaja:  Theo van de Sande
Leikkaaja:  Tom Costain
Pääosat:   Adam Sandler  Jennifer Aniston  Dan Patrick  Brooklyn Decker  Dave Matthews  Nick Swardson  Nicole Kidman 
Valmistustiedot
Valmistusmaa:  Yhdysvallat
Tuotantoyhtiö:  Happy Madison Productions
Levittäjä:  Columbia Pictures
Ensi-ilta:   11. helmikuuta 2011  25. helmikuuta 2011
Kesto:  110 minuuttia
Alkuperäiskieli:  englanti
Budjetti:  80 000 000 $
Tuotto:  214 945 591 $
Aiheesta muualla
IMDb 
Elonet
AllMovie
Infobox OKNimi-testi OK: 
Just Go with It on vuonna 2011 ensi-iltansa saanut romanttinen komediaelokuva, jonka on ohjannut Dennis Dugan ja jonka pääosissa näyttelevät Adam Sandler ja Jennifer Aniston. Elokuva julkaistiin 11. helmikuuta 2011. Se perustuu vuoden 1969 elokuvaan Kaktuksen kukka (engl. Cactus Flower), joka puolestaan on elokuvasovitus Abe Burrowsin aiemmin julkaistusta Broadway-näytelmästä. Burrowsin näytelmä puolestaan perustuu ranskalaiseen näytelmään Fleur de cactus.
Elokuvassa plastiikkakirurgi (Adam Sandler) seurustelee huomattavasti nuoremman opettajan kanssa, ja saa avustajansa (Jennifer Aniston) leikkimään vaimoaan ja tulevaa ex-vaimoaan tarkoituksenaan peittää valhe naimisissaolosta. Pian avustajan lapset joutuvat mukaan kuvioihin ja koko joukko suuntaa matkalle Havaijille.
Näyttelijät

| 0 | 1 | 2 |
| --- | --- | --- |
|  Adam Sandler  | … |  tohtori Daniel "Danny" Maccabee   |
|  Jennifer Aniston  | … |  Katherine Murphy/Maccabee   |
|  Nicole Kidman  | … |  Devlin Adams   |
|  Brooklyn Decker  | … |  Palmer Dodge   |
|  Dave Matthews  | … |  Ian Maxtone-Jones   |
|  Nick Swardson  | … |  Eddie Simms   |
|  Bailee Madison  | … |  Maggie Murphy   |
|  Griffin Gluck  | … |  Michael Murphy   |
|  Rachel Dratch  | … |  Kirsten Brant   |
|  Kevin Nealon  | … |  Adon   |
|  Heidi Montag  | … |  Kimberly, Adonin vaimo   |
|  Dan Patrick  | … |  Tanner Patrick   |
|  Mario Joyner  | … |  Henderson   |
|  Keegan-Michael Key  | … |  Ernesto   |
|  Michael Laskin  | … |  Mr. Maccabee   |
|  Carol Ann Susi  | … |  Mrs. Maccabee   |
|  Rakefet Abergel  | … |  Rachel Maccabee   |
|  Keith Middlebrook  | … |  Rick North   |
|  Elena Kolpachikova  | … |  Katja   |
|  Minka Kelly  | … |  Joanna Damon   |
|  Allen Covert  | … |  Soul Patch   |
Tuotanto

Elokuva kuvattiin Los Angelesissa ja Havaijin Maui- ja Kauai-saarilla maaliskuusta toukokuuhun 2010. Elokuvassa Havaijilla sijaitsevaa hotellia kutsutaan nimellä Waldorf Astoria, vaikka kyseessä on oikeasti Grand Wailea -hotelli Mauilla.
Joseph Acaba

| Joseph Michael "Joe" Acaba |
| --- | --- |

Henkilötiedot
Syntynyt: 17. toukokuuta 1967 (ikä 57) Inglewood, Kalifornia
Kansalaisuus:  yhdysvaltalainen
Ammatti:  hydrogeologi
Ura
Tyyppi:  NASAn astronautti
Tila:  aktiivinen
Aika avaruudessa:  137 päivää 19 tuntia 22 minuuttia
Lennot

:  STS-119
 
Sojuz TMA-04M:  Sojuz TMA-04M
:  Retkikunta 31
:  Retkikunta 32
 
Joseph Michael ”Joe” Acaba (s. 17. toukokuuta 1967 Inglewood, Kalifornia) on yhdysvaltalainen opettaja, hydrogeologi ja NASAn astronautti. Toukokuussa 2004 hänet valittiin ensimmäisenä taustaltaan puertoricolaisena NASAn astronauttikoulutukseen. Hän osallistui Kansainvälisen avaruusaseman (ISS) viimeiset aurinkopaneelit asentaneelle avaruussukkulalennolle STS-119 maaliskuussa 2009. Hänet laukaistiin toukokuussa 2012 lennolla Sojuz TMA-04M ISS-asemalle Retkikunta 31:n lentoinsinööriksi.
Varhainen elämä

Acaban puertoricolaiset vanhemmat Ralph ja Elsie Acabá muuttivat 1960-luvun puolivälissä Inglewoodiin, Kaliforniaan. He muuttivat myöhemmin Anaheimiin Kaliforniassa. Vanhempien näyttämä 8 mm:n filmi astronautti Neil Armstrongin kuuhunlaskeutumisesta sai hänet kiinnostumaan avaruudesta. High schoolin viimeisenä vuonna Acaba kiinnostui laitesukelluksesta ja hankki laitesukeltajan pätevyyden koulun järjestämässä työhönperehdyttämiskoulutuksessa. Kokemus sai hänet kiinnostumaan geologian opiskelusta. Vuonna 1985 hän valmistui Esperanza High Schoolista Anaheimissa.
Koulutus

Vuonna 1990 Acaba suoritti geologian alemman korkeakoulututkinnon Kalifornian yliopistosta Santa Barbarassa ja vuonna 1992 ylemmän korkeakoulututkinnon geologiasta Arizonan yliopistossa. Acaba työskenteli kersanttina Yhdysvaltain merijalkaväen reservissä, missä hän palveli kuusi vuotta. Hän työskenteli myös hydrogeologina Los Angelesissa. Acaba vietti kaksi vuotta yhdysvaltalaisen Peace Corps -järjestön vapaaehtoistyöntekijänä ulkomailla kouluttaen yli 300 opettajaa Dominikaanisessa tasavallassa nykyaikaisten opetusmenetelmien käyttöön. Tämän jälkeen hän työskenteli merentutkimuslaitoksen palveluksessa Lee Stocking Islandilla Bahamalla. Yhdysvaltoihin palattuaan Acaba muutti Floridaan, missä hän työskenteli ranta-alueen kasviston parannustöiden koordinaattorina Vero Beachillä. Acaba opetti yhden vuoden tieteitä ja matematiikkaa high schoolissa ja neljä vuotta Dunnellon Middle Schoolissa.Hän opetti myös Melbourne High Schoolissa Floridassa.
Ura NASAssa

6. toukokuuta 2004 Acaba ja kymmenen muuta valittiin NASAn astronauttikoulutukseen. NASAn pääjohtaja Sean O'Keefe julisti John Glennin läsnä ollessa "19. astronauttiryhmän" jäsenet, tilaisuuden joka ei ole toistunut sitten vuoden 1958 alkuperäisen astronauttiryhmän esittelyn maailmalle. Acaba koulutettiin opettaja-astronautiksi (Educator Flight Specialist) päättäen astronauttikoulutuksen 10. helmikuuta 2006 kymmenen muun astronauttikandidaatin kanssa. Koulutuksen päätyttyä Acaba nimitettiin Kansainvälisen avaruusaseman laitteistointegraatiotiimiin työskennellen Euroopan avaruusjärjestö ESAn laitteiston parissa.
Acaba nimitettiin sukkulalento STS-119 Discoveryn miehistöön tehtäväspesialistiksi/opettaja-astronautiksi (Flight Specialist Educator). Lento laukaistiin matkaan 15. maaliskuuta 2009 tehtävänään kuljettaa viimeiset aurinkopaneelit Kansainväliselle avaruusasemalle.
Acaba osallistui lennolla kahdelle avaruuskävelylle kokonaiskestoltaan 12 tuntia 57 minuuttia. Lento päättyi 28. maaliskuuta 2009 laskeutumiseen Kennedy Space Centeriin Floridaan. Vuonna 2012 hän toimi ISS:n Retkikunta 31:n js Retkikunta 32:n lentoinsinöörinä. Hän palasi maahan 17. syyskuuta 2012 lennolla Sojuz TMA-04M.
Aiheesta muualla

Kuvia tai muita tiedostoja aiheesta Joseph Acaba Wikimedia Commonsissa
Spacefacts.de: Joseph Acaba
Joseph Acaba Twitterissä
Joseph Acaba NASAn elämäkerrassa
Acaban Retkikunta 31:tä edeltänyt haastattelu (Arkistoitu – Internet Archive) (20.3.2012) (englanniksi)
Acaban sukkulalentoa STS-119 edeltänyt haastattelu (Arkistoitu – Internet Archive) (5.1.2009) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joseph M. Acaba
Joseph Acaba
Acaba Discovery-sukkulan robottikäsivarren käyttäjänä STS-119:llä
Käännös suomeksi
Jääkiekon 3. divisioonan maailmanmestaruuskilpailut 2009

| --- | --- |


Ajankohta: 10. huhtikuuta -   16. huhtikuuta
Isäntämaa: Uusi-Seelanti
Joukkueet: 6
Nousivat    2-Divisioonaan:  Uusi-Seelanti    Turkki

Jääkiekon 3. divisioonan maailmanmestaruuskilpailut 2009 pelattiin Uudessa-Seelannissa. Uusi-Seelanti ja Turkki nousivat 2. divisioonaan. Mongolia ei osallistunut turnaukseen, kaikki sen ottelut laskettiin 0-5 -tappioiksi.
| Joukkue | O | V | Vx | Hx | H | Maalit | Pts | NZL | TUR | LUX | GRE | IRE | MON |
| --- | --- | --- | --- | --- | --- | --- | --- | --- | --- | --- | --- | --- | --- |
|  Uusi-Seelanti | 5 | 4 | 1 | 0 | 0 | 32-7 | 14 |  | 8-2 | 6-2 | 4-3 ja | 9-0 | 5-0 |
|  Turkki | 5 | 4 | 0 | 0 | 1 | 28-14 | 12 |  |  | 7-4 | 7-1 | 7-1 | 5-0 |
|  Luxemburg | 5 | 3 | 0 | 0 | 2 | 26-18 | 9 |  |  |  | 7-2 | 8-3 | 5-0 |
|  Kreikka | 5 | 2 | 0 | 1 | 2 | 18-21 | 7 |  |  |  |  | 7-3 | 5-0 |
|  Irlanti | 5 | 1 | 0 | 0 | 4 | 12-31 | 3 |  |  |  |  |  | 5-0 |
|  Mongolia | 5 | 0 | 0 | 0 | 5 | 0-25 | 0 |  |  |  |  |  |  |
Jutta Heikkinen

Jutta Karita Heikkinen (s. 27. lokakuuta 1994 Lieksa) on suomalainen moniottelija. Hän edustaa Joensuun Katajaa. Vuoteen 2014 saakka hän edusti Lieksan Urheilijoita.
Heikkinen voitti seitsenottelun Suomen mestaruuden Kuopiossa 2014 (5202 p), Porissa 2015 (5618 p), Oulussa 2016 (5603 p) ja Seinäjoella 2017 (5747 p). Jyväskylän Kalevan kisoissa 2018 hän sijoittui neljänneksi ja Lappeenrannassa 2019 hän saavutti pronssia. Tallinnan alle 23-vuotiaiden EM-kisoissa 2015 Heikkinen oli kahdeksas silloisella ennätyksellään 5717 pistettä.
Myös Heikkisen kaksossisar Hertta Heikkinen on seitsenottelija. Molempia valmensi pitkään heidän isänsä Jarmo Heikkinen. Vuoden 2022 syksystä lähtien heitä on valmentanut Joni Jäntti.
Henkilökohtaiset ennätykset

100 m: 12,62 (Joensuu 2012)
200 m: 24,62 (Lappeenranta 2019)
800 m: 2.17,71 (Lappeenranta 2019)
100 m aidat: 13,42 (Lappeenranta 2019)
Korkeushyppy: 174 (Lappeenranta 2019)
Pituushyppy: 604 (Ribeira Brava 2019)
Kuulantyöntö: 12,84 (Jyväskylä 2018)
Keihäänheitto: 49,72 (Äänekoski 2021)
Seitsenottelu: 5952 (Lappeenranta 2019)
Viisiottelu: 4054 (Helsinki 2015)
Lähde
Aiheesta muualla

Jutta Heikkinen Kansainvälinen yleisurheiluliitto. (englanniksi)
Jutta Heikkinen Joensuun Katajan sivuilla
K.G.F: Chapter 2

| K> G.F: Chapter 2.K.G.F: Chapter 2 Kolar Gold Fields: Chapter 2 |
| --- | --- |

Ohjaaja:  Prashanth Neel
Käsikirjoittaja:  Prashant Neel
Tuottaja:  Vijay Kiragandur
Säveltäjä:  Ravi Basrur
Kuvaaja:  Bhuvan Gowda
Leikkaaja:  Ujwal Kulkarni
Pääosat:   Yash  Sanjay Dutt  Srinidhi Shetty  Raveena Tandon  Prakash Raj 
Valmistustiedot
Valmistusmaa:  Intia
Tuotantoyhtiö:  Hombale Films
Ensi-ilta:  14. huhtikuuta 2022
Alkuperäiskieli:  kannada
Edeltäjä:  K.G.F: Chapter 1
Aiheesta muualla
IMDb 
Infobox OKNimi-testi OK: 
K.G.F: Chapter 2 on intialainen kannadankielinen toimintaelokuva, jonka on ohjannut Prashanth Neel. Sen pääosissa esiintyvät Yash, Sanjay Dutt, Srinidhi Shetty, Raveena Tandon ja Prakash Raj. Se saa ensi-iltansa 14. huhtikuuta 2022.
Näyttelijät

| 0 | 1 | 2 |
| --- | --- | --- |
|  Yash  | … |  Raja Krishnappa ”Rocky” Bairya   |
|  Anmol Vijay  | … |  nuori Rocky   |
|  Sanjay Dutt  | … |  Adheera   |
|  Srinidhi Shetty  | … |  Reena Desai   |
|  Raveena Tandon  | … |  Ramika Sen   |
|  Prakash Raj  | … |  Vijayendra Ingalagi   |
|  Achyuth Kumar  | … |  Guru Pandian   |
|  Malavika Avinash  | … |  Deepa Hegde   |
|  Eswari Rao  | … |     |
|  Rao Ramesh  | … |  Kanneganti Raghavan   |
|  T. S. Nagabharana  | … |  Srinivas    |
|  Archana Jois  | … |  Rockyn äiti   |
|  B.S. Avinash  | … |  Andrews   |
|  Ramachandra Raju  | … |  Garuda   |
|  Vasishta N. Simha  | … |  Kamal   |
|  B. Suresha  | … |  Vittal   |
|  Saran Shakthi  | … |     |
|  Appaji Ambarisha Darbha  | … |     |
Aiheesta muualla

K.G.F: Chapter 2 Internet Movie Databasessa (englanniksi)
Kalle R. Kivipohja

Kalle Rikhard Kivipohja (7. helmikuuta 1888 Reposaari – 8. maaliskuuta 1934 Tampere) oli suomalainen Tampereella vaikuttanut tukkukauppias.
Kivipohja kävi kansakoulun ja yksityisen kauppakoulun. Hän aloitti liikealalla ollen vuodesta 1900 kauppa-apulaisena Reposaaressa ja sittemmin Porissa. Kivipohja oli vuodesta 1912 osuuskaupan hoitajana Siikaisissa ja muutti sitten 1915 kauppamatkustajaksi Tampereelle.
Kivipohja osti 1917 Kusto Ojasen tukkukaupan Tampereelta ja perusti oman tukkuliikkeen toiminimellä Tampereen Tukkuliike Oy. Hän yhdisti myöhemmin tähän liikkeeseen ostamansa tamperelaisen John Blomin tukku- ja vähittäisliikkeen. Kivipohja oli kuolemaansa saakka Tampereen Tukkuliike Oy:n toimitusjohtajana ja johtokunnan jäsenenä.
Kivipohja toimi myös pukuteollisuuden alalla. Hän oli mukana perustamassa 1920 Vaatetus Oy:tä ja kuului sen johtokuntaan. Vuonna 1931 Vaatetus Oy yhdistyi tamperelaisen Heikkilä & Kestilä Oy:n ja Kauppiaitten Pukutehdas Oy:n pukutehtaiden kanssa Yhtyneet Pukutehtaat Oy:ksi ja Kivipohja oli tässä yhtiössä johtokunnan puheenjohtajana. Hän kuului myös Tampereella Lasaretinkatu 1:ssa toimineen Laurilan Kutomo Oy:n johtokuntaan.
Kivipohja oli Tampereen Kauppiasyhdistyksen valtuutettujen puheenjohtajan vuodesta 1927 ja Suomen Tukkukauppiaiden liiton lisätyn johtokunnan jäsenenä vuodesta 1931.
Maaliskuussa 1934 46-vuotiaana kuollut Kalle Rikhard Kivipohja on haudattu Kalevankankaan hautausmaalle.
Kanninen

Kanninen on suomalainen sukunimi, joka on muun muassa seuraavilla henkilöillä:
August Kanninen (1857–1935), opettaja ja oppikirjojen laatija
Ella Kanninen (s. 1974), toimittaja ja juontaja
Ermei Kanninen (1922–2015), kenraaliluutnantti
Heikki Kanninen (s. 1952), juristi, korkeimman hallinto-oikeuden jäsen, Ermei Kannisen poika
Henri Kanninen (s. 1994), jääkiekkoilija
Mauno Kanninen (1905–1956), kirjastonhoitaja
Miina Häger-Kanninen (1877–1950), näytelmäkirjailija
Mikko Kanninen (s. 1971), näyttelijä, teatteriohjaaja ja teatterinjohtaja
Volmari Kanninen (ent. Kannin, 1860–1942), opettaja, toimittaja, todellinen valtioneuvos ja painoasiain ylihallituksen päällikkö.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kanniyakumarin piirikunta

Kanniyakumarin piirikunta (tamiliksi கன்னியாகுமரி மாவட்டம், Kaṉṉiyākumari māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu lännestä Keralaan, koillisesta Tirunelvelin piirikuntaan ja etelästä Intian valtamereen.
Piirikunnassa oli vuoden 2011 väestönlaskennassa 1 870 374 asukasta.
Kahteen rakastunut

Kahteen rakastunut voi tarkoittaa
Kahteen rakastunut, vuoden 1955 musikaalikomediaelokuva
Kahteen rakastunut, vuoden 1938 komediaelokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kahteen rakastunut”, voi hakea sivunnimihaulla, laajalla sivunnimihaulla tai tekstihaulla.
Kaarlo Fredrik Kerppola

Kaarlo Fredrik Kerppola (24. kesäkuuta 1859 Kangasala – 3. marraskuuta 1924 Helsinki) oli suomalainen filosofian tohtori ja lyseon rehtori.
Kerppolan vanhemmat olivat ratsutilallinen Adolf Kerppola ja Helena Gustava Matintytär. Hän pääsi ylioppilaaksi Helsingin ruotsalaisesta normaalilyseosta 1878 ja valmistui Helsingin yliopistosta filosofian kandidaatiksi 1881 sekä filosofian lisensiaatiksi ja tohtoriksi 1894. Kerppola opiskeli myös 1884–1886 Tukholman korkeakoulussa.
Kerppola oli matematiikan ja fysiikan opettajana Helsingin suomalaisessa normaalilyseossa 1887–1892 ja Helsingin suomalaisessa yhteiskoulussa 1891–1895. Kerppola oli Helsingin suomalaisen reaalilyseon matematiikan ja fysiikan opettajana ja lehtorina 1891–1924 ja hän oli myös koulun rehtorina vuodesta 1891 alkaen.
Kaarlo Fredrik Kerppola oli naimisissa vuodesta 1888 Hilma Matilda Rinteen (Jutikkala) kanssa. Heidän poikansa oli lääkäri ja professori William Kerppola.
Julkaisuja

Tutkimus bikvadraattisten jäännösten teoriasta, Helsingin yliopiston väitöskirja. Helsinki 1887, saksankielinen versio Zur Theorie der biqvadratischen Reste. Helsingfors 1888
Selostus sodan ja kalliinajan vaikutuksesta koulun työhön sekä sen opettajiin ja oppilaisiin teoksessa Suomalainen lyseo. Kertomus lukuvuodesta 1917-1918. Helsinki 1918
Jussi-palkinnot 2016

Jussi-gaala 2016 järjestettiin 19. maaliskuuta 2016 Helsingissä. Elokuvien Jussi-ehdokkuudet julkistettiin 29. tammikuuta 2016. Eniten ehdokkuuksia sai elokuva Häiriötekijä, joka oli ehdolla yhdeksässä kategoriassa.
Voittajat ja ehdokkaat

| Voittaja> Elokuva | Elokuva | Muut ehdokkaat> Elokuva |
| --- | --- | --- |
| Miekkailija | Miekkailija |  Armi elää!  Big Game  Häiriötekijä  Toiset tytöt |
Ohjaus
| Aleksi Salmenperä | Häiriötekijä |  Armi elää! – Jörn Donner  Big Game – Jalmari Helander |
Miespääosa
| Tommi Korpela | Häiriötekijä |  Miekkailija – Märt Avandi  Napapiirin sankarit 2 – Jussi Vatanen |
Naispääosa
| Krista Kosonen | Kätilö |  Armi elää! – Minna Haapkylä  Toiset tytöt – Misa Lommi |
Miessivuosa
| Pirkka-Pekka Petelius | Kätilö |  Häiriötekijä – Eero Ritala  Napapiirin sankarit 2 – Kari Ketonen |
Naissivuosa
| Mari Rantasila | Henkesi edestä |  Häiriötekijä – Pirjo Lonka  Viikossa aikuiseksi – Anna-Leena Sipilä |
Käsikirjoitus
| Karoliina Lindgren | Armi elää! |  Lovemilla – Teemu Nikki, Jani Pösö  Ompelijatar – Ville Suhonen |
Kuvaus
| Tuomo Hutri | Miekkailija |  Big Game – Mika Orasmaa  Kätilö – Rauno Ronkainen |
Musiikki
| Pan Sonic | Atomin paluu |  Henkesi edestä – Stephen McKeon  Big Game – Juri Seppä, Miska Seppä |
Äänisuunnittelu
| Timo Anttila, Tuomas Seppänen | Big Game |  Häiriötekijä – Kirka Sainio, Samu Heikkilä  Ompelijatar – Pietari Koskinen |
Leikkaus
| Samu Heikkilä | Häiriötekijä |  Toiset tytöt – Samu Heikkilä  Ompelijatar – Tuuli Kuittinen |
Lavastus
| Otso Linnalaakso | Armi elää! |  Big Game – Christian Eisele  Häiriötekijä – Markku Pätilä |
Pukusuunnittelu
| Marjatta Nissinen | Tyttökuningas |  Lovemilla – Anna Vilppunen  Toiset tytöt – Riitta-Maria Vehman |
Maskeeraussuunnittelu
| Salla Yli-Luopa | Lovemilla |  Armi elää! – Pia Mikkonen  Häiriötekijä – Riikka Virtanen |
Dokumenttielokuva
| Ville Suhonen | Ompelijatar |  Atomin paluu – Mika Taanila, Jussi Eerola  Hyvästi Afrikka – Iiris Härmä |
Voittajat ja ehdokkaat > Yleisön suosikkielokuva

Luokkakokous
Voittajat ja ehdokkaat > Betoni-Jussi

Betonijussi-palkinto myönnetään elämäntyöstä elokuva-alalla.
Kari Sohlberg
Aiheesta muualla

Jussi-gaalan viralliset sivut
Kallinen

Kallinen on suomalainen sukunimi. Tunnettuja nimenkantajia:
Aune Kallinen (s. 1975), teatteriohjaaja ja esitystaiteilija
Jere Kallinen (s. 2002), jalkapalloilija
Minna-Kaisa Kallinen, Hulda Huima (s. 1984), muusikko, media- ja esitystaiteilija
Timo Kallinen (1947–2013), teatteriohjaaja, teatteritaiteen tohtori
Yrjö Kallinen (1886–1976), poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.